שו"ת רשב"ץ (תשב"ץ)/חלק ב/סד
שאלה סד:
עוד שאלת במה שאמרו בפ' לא יחפור (כ"א ע"א) סך מקרי דרדקי עשרים וחמשה ינוקי ואי איכא חמשים מותבינן תרי.
ארבעין מותבינן ריש דוכנא ומסייעין ליה ממתא זהו לשון הגמרא ושאלת מהו זה החשבון ומאין יצא להם לחז"ל והארכת בזה:

תשובה:
דע כי הרב בעל התוס' ז"ל פירשה לזו לענין בני העיר ששכרו מלמד ללמד תינוקות העיר בסתם ולא הזכירו לו סך התלמידי' אם נתנו לו כ"ה תלמידים אינו יכול לעכב על ידם לומר איני יכול לטרוח בכ"ה תלמידים דמסתמא דרך מלמדי תינוקו' לסבול טורח כ"ה תלמידים ואין זה כמי ששכר את חבירו למלאכה קלה שאינו יכול לשנותו למלאכה כבדה הימנה לפי שסתם מלמד לכ"ה תלמידים הוא יכול לסבול אלא א"כ פירש ואם נתנו לו יותר מכ"ה עד מ' יכול לעכב על ידם אלא א"כ יתנו לו מי שיסייענו כגון תלמיד חריף שישמע עם התינוקות מפי הרב וחוזר ומשגיר בפי התנוקות ובני העיר חייבים לתת שכר לאותו תלמיד שהוא ראש דוכנא ואם יש יותר מארבעים אפי' אחד כדעתו של הרמב"ם ז"ל שכ"כ וכן הוא דעת הרב בעל התוס' ז"ל אין יכולין בני העיר לכוף את המלמד ללמדם אפי' בסיוע ריש דוכנא אבל חייבים לשכור מלמד אחר דהו"ל כשוכר את הפועל למלאכה קלה ונותן לו מלאכה כבדה וכן פי' הרב ר' יונה ז"ל ויש לפרש ג"כ שאם בני העיר נחלקו קצתם אומרים נשכור מלמד אחד וקצתם אומרים ב' מלמדים דנין להם כך ומה שכתבת במ"ש הרמב"ם ז"ל בפ"ד מהל' ת"ת שנים ששאלו שאלה אחת וכו' שהוא בפ' לא יחפור אינו שם ותוספתא היא: